Sumata, deg wungal, yal aferdis yebna s usṭuqqet. Ṭṭuqten yineḍruyen armi teḍres teḥkayt. Yerna, d imexḍa wungalen i d-yettawin kan yiwet n teḥkayt. Di tuget, tettili yiwet n teḥekkayt d tagejdant ideg myekcament teḥkayin niḍen , iwudam, ggten deg wungal akken ggten yidgan. Ula d aglam (ama n uwadem ama n wadeg ama n wayen niḍen) yebna s telqay . D iferdisen-agi i yettarran ungal d aḍris ɣezzifen. Maca ayen yessemgarden ungal ɣef tewsatin nniḍen ,d amek i ibedd uwadem deg-s.. Mehsub, awadem n wungal, yesɛa tamagit tasiwlant . Tettbeddil ilmend n wassaɣ i yezdin awadem d yiwudam niden, d umaḍal i as-d-yezzin. Seg tama n ugbur, ula talast i wayen i ɣef yezmer ad d-yawi w ungal. D acu kan, yeqqen aṭas ɣer tilawat d wayen i tettidir 1 - Salhi Muhend Akli , Asegzawal amezzyan n tsekla ,Edition Lodyssee 2012 sb 73 16